projecte-aina/catalan_government_crawling huggingface dataset:
Meditació i bols tibetans consisteix en un espai d'interiorització i contacte amb un mateix, afavorit per la meditació natural i complementat amb l'acompanyament de so i vibració dels bols tibetans.
Aquests faciliten que les persones s'obrin a l'experiència i descobriment d'alguna cosa més enllà del que és obvi en el seu dia a dia.
Es procura un clima de pau, comoditat i confiança, en el qual la força de l'acompanyament del grup crea un espai d'acollida a les inquietuds dels dolors de la persona i propicia l'expressió de les emocions.
La sensació de sentir-se més lliure pot portar a la persona a retrobar-se amb l'estima a un mateix i als altres, la compassió i una comprensió més àmplia de les persones.
Necessitat de parar i reconèixer el que sentim, pensem i fem.
Obert a tots els interns i les internes que senten la necessitat de relaxar-se.
Per a que les persones s'obrin a l'experiència i descobriment d'alguna cosa més enllà del que és obvi en el seu dia a dia.
Facilitar un espai de tranquil·litat i benestar per afavorir processos d'introspecció i desenvolupament personal amb el suport i la facilitat comunicacional que es genera en el grup.
Es rep al grup i es convida als seus integrants a estirar-se o quedar-se asseguts.
A través de l'observació de la respiració i les sensacions del cos es condueix a un estat meditatiu de silenci mental en el que els sons dels bols tibetans ajuden a deixar-se anar i relaxar-se.
Al finalitzar es fa una roda per compartir experiències i sensacions.
Aula dins el mòdul o d'altres espais del centre penitenciari.
Personals: 2 persones voluntàries.
Un cop s'ha après, la persona pot desenvolupar l'activitat de manera autònoma, amb l'ajut d'un aparell de música o sense.
Tenir un espai fixe i confortable.
Posar consciència al que sentim i fem pot ajudar a treballar noves maneres de relacionar-se i veure la vida.
Meditació / introspecció / desenvolupament personal / autoestima
L'acompanyament en els processos de reinserció ha de tenir en compte, a més del delicte i les seves causes, els aspectes socials, culturals i psicològics, doncs aquests determinen formes diverses de viure l'estada a presó, de motivar el canvi i el desistiment i de fer front a la sortida en llibertat com a persones autònomes amb valors d'equitat i igualtat.
La perspectiva de gènere a la rehabilitació ha d'aportar una mirada amplia, integradora i quotidiana, no necessàriament vinculada a la violència i no exclusivament orientada a dones.
Des de serveis penitenciaris intentem trencar estereotips i prejudicis a través d'activitats i dinàmiques de caràcter transversal i programes de tractament que estimulin la reflexió i el sentit crític.
Tradicionalment, el sistema penitenciari ha estat concebut des de la perspectiva dels homes i pensat per ser aplicat a homes.
Això ha perpetuat el model patriarcal i heteronormatiu de la societat també a les presons, obviant així la diversitat de gènere i sexual.
Interns i internes dels centres penitenciaris de Catalunya.
Per a que les polítiques públiques contribueixin a l'avenç real i a la consolidació del reconeixement de la igualtat de drets i el principi de no discriminació emparada per la legislació vigent.
L'actuació de les persones referents de gènere vetlla per l'aplicació de la perspectiva de gènere en els centres penitenciaris.
Una manera de fer-ho és a través de l'ús i l'aplicació del Programa d'intervenció psicoeducativa amb dones privades de llibertat i amb la posada en marxa del Programa de perspectiva i equitat de gènere.
Per mitjà de la realització d'activitats i dinàmiques transversals amb l'objectiu de sensibilitzar en la temàtica i fer formació d'una forma lúdica i distesa.
Tots els centres penitenciaris de Catalunya.
Seguiment comú a tots el programes de Rehabilitació.
Programa de perspectiva i equitat de gènere en l'àmbit penitenciari
Convivència i diversitat / apropament al medi social / gènere / educació en valors / desenvolupament moral i de valors
Activitat dinamitzada per un equip de persones amb paràlisi cerebral de l'entitat No Somos Invisibles (que vetlla per la inserció sociolaboral de persones amb paràlisi cerebral i altres discapacitats físiques severes), estructurada en dues parts:
En una primera part, cadascuna d'aquestes persones li posa paraules al valor que considera més important (ex: solidaritat, constància, etc.) i que li ha ajudat a afrontar les seves dificultats i tirar endavant.
En una segona part, es convida els i les assistents a pintar com fan molts d'ells i elles, amb una adaptació al cap anomenada licorni, ja que no poden utilitzar les mans.
En aquest moment es crea un espai lúdic i de convivència que permet continuar treballant la motivació i altres valors, com la importància dels altres, la creativitat com a recurs o l'acceptació de nous reptes, entre d'altres.
L'entitat No Somos Invisibles treballa per la inclusió social i laboral de persones amb paràlisi cerebral i altres discapacitats físiques severes.
La inserció es fa a través d'activitats i accions liderades per elles mateixes i que ofereixen a la societat, aportant un valor afegit.
Són persones invisibles socialment, amb les quals és difícil creuar-se si no són d'un entorn proper, amb moltes ganes de ser part activa de la societat i amb una actitud davant de la vida que sempre enriqueix.
Oferim activitats en diferents àmbits: ensenyament, empreses, institucions, projectes socials, etc. Dins dels projectes socials, últimament hem treballat en centres penitenciaris amb les persones internes i amb els participants del programa Reincorpora de "La Caixa", amb una molt bona acollida de les activitats.
Amb aquesta activitat s'aconsegueix crear un espai lúdic i de convivència que permet als i les assistents (interns i internes, en aquest cas) conèixer altres realitats i fer ús de certes actituds que de vegades ens costa posar en pràctica, com per exemple posar-se en la pell de l'altre, veure la importància dels altres, obrir-se a altres formes de fer, veure possibilitats a les dificultats...
Els objectius de "Tots pintem" són:
En una primera part, prèvia explicació de l'activitat, cadascun dels membres de No Somos Invisibles li posarà paraules al valor que considera més important i què li ha ajudat a afrontar les seves dificultats i tirar endavant.
En la segona part (l'activitat de pintura), es formen grups de dues persones.
Una d'elles haurà de pintar amb l'adaptació (licorni), sense utilitzar les mans.
L'altra farà d'assistent i li facilitarà les eines necessàries (pinzells, làmines, colors, etc.).
Després d'acabar l'obra, s'intercanviaran els papers.
Per acabar es fa una valoració i un anàlisi conjunt de l'experiència.
Als centres penitenciaris de Catalunya i al programa reincorpora de la Fundació La Caixa.
Superació personal / autoestima / creativitat / adaptabilitat als canvis / superar dificultats
Darrerament han arribat al sistema de justícia juvenil diversos casos per maltractament de fills a pares.
Basant-nos en el paradigma sistèmic, presentem una metodologia que ens permet tractar-los amb un enfocament que amplia el focus d'intervenció a nivell familiar i podem incidir en la reparació de vincles de tots els membres implicats.
Moltes de les demandes actuals en justícia juvenil es troben relacionades amb delictes de maltractament en l'àmbit familiar.
Aquesta tipologia de violència no només ens obliga a intervenir en el sistema familiar sinó a treballar tant conductualment com en la reparació dels vincles familiars.
La perspectiva sistèmica permet ampliar el focus d'intervenció de l'individu a la família, així com aprofundir en l'avaluació i tractament en la interrelació dels subsistemes que la conformen.
Famílies que han viscut experiències de maltractaments de fills a pares, han estat denunciats i en la majoria dels casos hi ha una demanda explicita judicial d'intervenció en aquest àmbit.
Per oferir a les famílies que han viscut episodis de violència filio parental i que han denunciat aquestes conductes un espai on poder solucionar el conflicte.
Aprofundir en la intervenció familiar amb delictes de violència filio parental amb menors que es troben en règim obert complint una mesura de llibertat vigilada.
L'objectiu de la intervenció es restablir vincles familiars, fer una reassignació de rols i superar el conflicte originat per la conducta violenta denunciada.
La intervenció terapèutica que es realitza comporta:
Les sessions es realitzen majoritàriament als Serveis Territorials de Justícia a Lleida, en un espai suficientment gran com per atendre a un màxim de 8 persones.
En el desenvolupament de les sessions s'utilitzen diferents tècniques i estratègies d'intervenció com per exemple cartes terapèutiques, establir certs rituals, ús de la metàfora, contes terapèutics, reassignació de rols, escultures...
Competències per a la relació / Educació en valors / Relacions familiars i socials / Habilitats en l'educació dels fills / Educació emocional / Violència filioparental
Un SSM Team Building és una activitat musical participativa i lúdica en la qual s'aprenen conjuntament uns patrons rítmics de percussió corporal.
En cada sessió es fan coreografies amb cançons seleccionades i adequades a cada context.
En aquestes dinàmiques es treballa la cooperació, la construcció i el lideratge d'equip, el contacte visual i corporal entre les persones participants, l'acceptació de les diferències i el reconeixement i respecte cap a les altres persones.
La música cohesiona, crea i accentua el sentiment de pertinença.
L'estètica de la música desenvolupa la creativitat i el sentit crític, i té la capacitat d'acompanyar-nos en qualsevol estat emocional en el qual ens trobem.
La música ens mou...tot això no és nou, com tampoc ho és que d'un temps ençà, les empreses donen molta importància al fet de tenir un entorn laboral més saludable i amb grups de treball cada vegada més cohesionats.
És per això que, fent ús de la percussió corporal, i amb metodologies desenvolupades en processos psicopedagògics i musico-terapèutics, hem posat en funcionament la branca SSM Team Building.
Per a totes les persones dins de l'àmbit de l'execució penal i l'atenció a les víctimes.
La finalitat és que a partir de les diferents situacions que sorgeixen es puguin treballar les competències i dinàmiques que es generen en la relació als grups.
Aprendre i millorar les capacitats dels i les participants i acceptar les dificultats en un context on la música crea i accentua el sentiment de pertinença.
En un context de grup on, a partir de la realitat de cada participant, es construeix de forma conjunta una coreografia comuna, que és diferent en cada sessió i que es basa en cançons seleccionades i adequades a cada context.
En un espai gran que permeti la mobilitat requerida per a dur a terme una coreografia amb un grup gran.
Recursos humans: docent amb expertesa en aquesta activitat musical.
Recursos materials: aparell de música, ordinador i altaveus.
Habilitats de vida / habilitats socials / educació emocional / convivència i diversitat
Tallers d'Educació per la salut (des de una perspectiva de reducció de danys) basats en la "formació entre iguals".
Es busca capacitar a les persones perquè puguin aconsellar a altres en la prevenció de pràctiques de risc relacionades amb el consum de drogues, i a prevenir o tractar el VHC i el VIH des d'una perspectiva de reducció de danys.
Donat que hi ha persones ingressades a presó que són ho han estat consumidores de drogues, cal formar i informar per tal de capacitar-los per tenir cura de la seva salut i reduir els accidents i malalties associades a aquest consum.
Persones internes als centres penitenciaris de Brians1, Quatre Camins i Dones de Barcelona, que són o han estat consumidores de drogues o bé es troben properes a persones que consumeixen.
Per a millorar la qualitat de vida de les persones usuàries, la reducció de pràctiques de risc en el consum i per augmentar la motivació cap a altres programes de tractament, així com que les persones formades puguin ser un referent en el seu entorn sobre aquest temes.
Els objectius d'aquests taller són:
Es formen a persones internes en temes de salut, especialment relacionats amb el consum i sempre des d'una perspectiva de reducció de danys.
Els tallers de formació tenen una durada de 60 a 90 minuts i el curs consta d'entre 7 i 12 sessions.
Anualment es formen un mínim d'onze grups d'interns i internes.
La formació la realitza una persona professional de l'àmbit sanitari.
Al finalitzar cada sessió es repassen els coneixements assolits.
Al finalitzar les sessions, les persones formades en petits grups imparteixen un taller de saluts a altres interns del centre, per tal de donar-se a conèixer com a Mentors o Agents de Salut, i poder intervenir i aconsellar a altres companys.
Posteriorment es fa un seguiment dels "Mentors", de les intervencions que han tingut fora del programa, amb l'objecte de mantenir i reforçar aquesta figura de "Mentor o Agent de Salut.
Als centres penitenciaris Brians1, Quatre Camins i Dones de Barcelona, dins del "Model de Rehabilitació" i en l'Àmbit d'Atenció especialitzada en Conductes Addictives.
Entre altres, els indicadors principals són: coneixements assolits a cada sessió, valoració qualitativa dels professionals dels centres i dels mateixos interns i internes, i nombre de persones a les que han atès posteriorment (aquesta resposta és auto referida).
L'educació entre iguals, reforçar els temes apresos des del criteri "aprendre ensenyant", també amplia els límits de la formació fora de l'aula.
Facilita el canvi de conductes.
Hàbits saludables / educació afectiva-sexual / reducció de danys / prevenció sanitària / salut / formació entre iguals
L'activitat que portem a terme al nostre centre es diu 'Circ de Mans i Mànigues' i engloba diferents àmbits d'actuació dintre del nostre projecte.
Per una banda, a l'espai de manualitats elaborem materials per a la pràctica de la tècnica de malabars, com són les pilotes i les maces.
A l'espai de fusteria fabriquem xanques per a treballar l'equilibri.
Al llarg de l'any fem dues setmanes intensives de treball de circ, on treballem les diferents tècniques com malabars, equilibri sobre objectes, acrobàcia, aeris i teatre.
També, una tarda al mes, fem un intercanvi de circ amb un projecte de circ ubicat a Arenys de Munt, L'esplai de circ, on ens donen classes de les diferents tècniques, a canvi d'ajudar-los a reparar material o endreçar la carpa.
Perquè el circ és una activitat molt motivadora pels joves amb els que treballem i ens ofereix un ventall de possibilitats molt ampli per a poder treballar valors, actituds i dinàmiques grupals i manualitats.
El circ és una activitat que es pot realitzar amb persones de totes les edats i tot tipus de col·lectius per a treballar les seves potencialitats tant personals com grupals.
En aquest cas, nosaltres treballem amb joves infractors que estan complint una mesura judicial.
Per a treballar les seves potencialitats i habilitats tant personals com grupals i crear un espai d'intercanvi i aprenentatge a través del circ.
Treballem diferents tècniques de circ com són els malabars, l'acrobàcia, els aeris, els equilibris, el màstil xinès i el llit elàstic.
Al centre fem també tota la part de manualitats, fabricació de material i taller de teatre i comicitat.
Ho fem en dues parts, una part que fem al centre educatiu, on fem la part de manualitats i teatre, i una altra part que la fem a una escola de circ d'Arenys de Munt que compta amb tot el material necessari per a poder realitzar qualsevol tècnica de circ.
Centre Educatiu Oriol Badia i a 'L'Esplai de Circ' d'Arenys de Munt.
Al centre educatiu fabriquem el nostre propi material.
I a l'escola de circ ens deixen utilitzar el seu material i el seu espai
A través d'un semàfor d'avaluació d'activitat.
Tenim un projecte consolidat des de fa quatre anys que engloba diferents àmbits d'actuació del nostre projecte educatiu i que implica a diferents professionals.
Tenir material professional i recolzament de l'Administració per a poder tenir més recursos.
Activitats col·lectives / Hàbits saludables / Desenvolupament moral i de valors / Habilitats de temps lliure / Educació en valors
Aquest projecte consisteix a disputar els partits de competició relatius a la lliga de futbol sala federat que organitza la Federació Catalana de Futbol cada any.
La realització d'aquest programa de futbol sala federat respon a l'objectiu de normalitzar les actituds i conductes de les persones internes a presó en relació amb la xarxa comunitària que les envolta.
Per tant, és del tot necessari que als centres penitenciaris es tingui en consideració aquest programa com a part indispensable en la reinserció i rehabilitació de les persones internes un cop surtin en llibertat.
Aquesta activitat, contempla les competicions organitzades per la Federació de torn, les organitzades pel propi centre, trobades esportives amb la xarxa comunitària, esdeveniments puntuals (Jocs olímpics), etc.
Per a persones internes privades de llibertat dels diferents centres penitenciaris.
Combatre el sedentarisme i promocionar la millora global de la salut.
Preparació per a la vida en llibertat.
Dissenyant entrenaments a l'interior del centre penitenciari que millorin les condicions físiques de les persones internes, així com les habilitats tècnico-tàctiques dels jugadors que configuren l'equip.
Per mitjà de la participació en la lliga federada de Futsal que organitza la Federació Catalana de Futbol.
A les diferents localitats de la geografia catalana on participen els clubs de futbol emmarcats en la categoria dels centres penitenciaris inscrits.
Esports col·lectius / participació / desenvolupament prosocial / desenvolupament moral i de valors
El compliment de la pena de Treballs en Benefici a la Comunitat (TBC) pot incloure un valor afegit el qual es mesura quan la persona que ha complert la pena imposada en una entitat determinada continua vinculada a aquesta un cop finalitzada la seva pena.
Aquest indicador de qualitat es comptabilitza en el moment en que la persona penada, i un cop ha finalitzat la seva vinculació, continua assistint a l'entitat: Com a voluntari (inserció comunitària, Com a usuari, continuant amb el contingut de tractament o formatiu que s'hagués establert com a pla de treball, Com a treballador, quan la persona penada aconsegueix feina en o mitjançant l'entitat de compliment(inserció laboral)
Donar compliment a la pena imposada, a l'hora que es treballen tant les habilitats socials, laborals com també problemàtiques de salut mental i/o de consum de substàncies.
Persones sotmeses al compliment d'una pena de Treballs en Benefici de la Comunitat.
Perquè la persona penada, alhora que compleix la pena imposada, descobreix el sentit i la utilitat dels serveis que tenen una dimensió social per a la comunitat.
Al mateix temps es fa participar activament a les institucions públiques i entitats d'iniciativa social en la inserció social de les persones penades.
Mitjançant l'entrevista inicial, i posteriors de seguiment, el tècnic valora la situació i perfil de la persona penada i adequa el pla de treball que doni contingut a la pena imposada.
Amb aquesta premissa, el contingut formatiu o de tractament, anirà directament relacionat amb la problemàtica afegida que pugui tenir la persona penada.
Per això, la continuació de la vinculació amb aquesta entitat, un cop ha finalitzat el compliment, suposa tot un èxit ja que mostra que s'ha aconseguit l'adherència al tractament, i/o captar l'interès per aquella mancança formativa que tingués la persona penada.
D'altra banda, que una persona penada continuï posteriorment la seva vinculació amb l'entitat de compliment com a voluntari o que sigui contractada laboralment, és un clar exemple d'un dels trets definitoris de la pena de TBC com és la participació a/de la comunitat.
A les diferents entitats que col·laboren amb l'Àrea de Mesures Penals Alternatives, acollint a persones que compleixen la pena de Treballs en Benefici de la Comunitat ja sigui en la seva modalitat ordinària o mitjançant contingut de tractament o formatiu.
El recursos variaran segons l'entitat, el pla de treball i la persona penada.
Es realitza un recull d'informació per part del Delegat de Mesures Penals Alternatives en relació a la inserció, vinculació/seguiment del tractament o vinculació com a voluntari a les entitats.
Convivència i diversitat / apropament al medi social / taller productius / formació ocupacional
Es tracta d'una activitat complementària que es realitza dins de la mesura de Programes Formatius de Seguretat Vial.
En una de les sessions, es fa una dinàmica amb les ulleres de simulació, realitzant una sèrie d'exercicis físics que posen a prova les capacitats psicomotores alterades per les ulleres per tal de conscienciar dels efectes nocius pels nostres sentits.
Es disposen de tres tipologies d'ulleres: dues que simulen el consum de begudes alcohòliques (amb una taxa d'alcoholèmia de 0,80 g i de 1,30 g/l, més fatiga) i unes que simulen consum de cànnabis.
Pel que fa a les ulleres de simulació de consum de begudes alcohòliques, els principals efectes són la reducció de l'estat d'alerta, augment del temps de reacció, la distorsió visual, el canvi de la percepció de les distàncies, visió ennuvolada, falta d'equilibri i coordinació muscular.
En canvi, les ulleres de simulació de consum de cànnabis reprodueixen els efectes de desorientació, fort canvi de percepció de l'entorn, distorsió visual, alteració de l'ambient, sensació de pèrdua de control, entre d'altres.
Atès que un gran nombre dels delictes en la seguretat vial estan relacionats amb el consum de drogues, la normalització del consum i la conducció crea la necessitat de desenvolupar activitats i dinàmiques innovadores que siguin més eficients i promoguin una conscienciació del risc de consum de drogues
Persones penades per un delicte de seguretat vial amb un Programa Formatiu de Seguretat Vial
La finalitat és contrastar les falses creences en relació al consum d'alcohol i/o altres drogues en relació als efectes sobre el propi organisme.
L'objectiu de l'activitat és ser conscients dels efectes que causen en els nostres sentits, en especial, la capacitat de reacció i atenció.
Es disposen d'ulleres que simulen diferent tipologies de casos, tal com la visió sota el consum d'alcohol, la fatiga i la visió sota el consum de drogues.
La dinàmica consisteix en posar-se qualsevol de les ulleres per realitzar dinàmiques tals com intentar caminar per una línia recta dibuixada al terra sense perdre l'equilibri, escriure en un paper o llançar i encistellar una pilota.
En una sessió grupal dels diferents Programes Formatius de Seguretat Vial gestionats per la Fundació IReS i Suara Cooperativa
Vídeo d'ulleres de simulació d'alcoholèmia.
Educació viària / consum de drogues / begudes alcohòliques / ulleres de simulació / delictes de trànsit